நூலகத்திலும் உறுப்பினரானார். அக்காக்கள் , அண்ணன் எழுதிக் கொடுக்கும் புத்தகங்களை பகலெல்லாம் நூலகத்தில் தேடி அலைந்தார். தேவையான பக்கங்களை ஜெராக்ஸ் எடுத்து வைத்துக்கொண்டு அவர்கள் படித்தார்கள். சொத்தில்லாம , வேலைக்கு போகாம பிள்ளைகளப் படிக்க வைச்சிட்டாருப்பாஎன்று ஊர்க்காரர்கள் அப்பாவை பெருமையாகச் சொன்னார்கள். “ வீட்ல கஞ்சிக்கில்ல , அதுல் பிள்ளைகளுக்கு படிப்பு என்ன வேண்டி கிடக்குன்னு " பெரியப்பா பொறுமிக் கொண்டிருந்தார். நான் இப்போது பேண்ட் போட்டு ப்ளஸ் ஒன் போய்க்கொண்டிருந்தேன். இப்போதெல்லாம் பெரியப்பா வீட்டுக்குப்